Fortsatt uklart om French vil anke – VG
VURDERER ANKE: Joshua French og advokat Hans Marius Graasvold (bak), vurderer fortsatt en eventuell anke. Her er fra opplesing av dommen onsdag denne uken. Foto: Endre Alsaker-Nøstdahl
Fortsatt uklart om French vil anke
KINSHASA (VG) Fredag vil Joshua French og hans forsvarere ta stilling til om drapsdommen skal ankes.
Onsdag ble Joshua French dømt til livsvarig fengsel for overlagt drap på kameraten Tjostolv Moland.
Til tross for at Frenchs advokat Hans Marius Graasvold etterpå karakteriserte dommen som en «komplett skandale» er det fortsatt usikkert om nordmannen vil anke dommen til en høyere rettsinstans.
Graasvold møtte torsdag sin klient i Ndolo-fengselet i Kinshasa for å gå gjennom dommen og drøfte veien videre. Ifølge Graasvold opplevde French det som en stor belastning å høre på den over tre timer lange opplesningen av dommen mot han.
Onsdagens rettsmøte skulle etter planen startet klokken ni, men kom først i gang nærmere klokken 13. Graasvold bekrefter at helsetilstanden til French var årsaken til den kraftige forsinkelsen.
Under det meste av domsavsigelsen satt French i samme stilling, uten å ha øyekontakt med verken dommeren eller de mange tilhørerne.
- Han var veldig sliten etterpå, og ønsket ikke å snakke med noen. Han hadde behov for å være for seg selv både før, etter og under rettsmøtet, sier Graasvold til VG.
- Hva tenker han om selve dommen?
- Han opplever dommen som like skandaløs som det jeg har gitt uttrykk for, men han har vært gjennom dette tidligere, og var forberedt på det kunne bli en fellende dom.
Avgjør anke fredag
Fristen for å anke saken går ut førstkommende tirsdag, men ifølge advokaten vil han og French ta avgjørelsen fredag. Til tross for den knappe ankefristen har forsvarerne fortsatt ikke fått noen kopi av den omfattende dommen. Da hoveddommer Serge Kabondo i går la fram dommen, leste han fra et håndskrevet manus.
- Vi bør ta en avgjørelse fredag for å få skrevet ferdig en eventuell anke. Da er det helt hårreisende at vi fortsatt ikke har fått en skriftlig dom, sier han.
- Jeg heller mot en konklusjon, men dette er en kompleks vurdering som både handler om jus, de det diplomatiske arbeidet med å få til en tilbakeføring til Norge, og ikke minst helsetilstanden til French, sier Graasvold.
Graasvold bekrefter at han har tett dialog med de norske diplomatene som er i Kongo for å forsøke å få til en avtale med kongolesiske myndigheter.
- French er selvsagt ikke interessert i å sitte med en dom for å ha drept sin beste venn, men han er samtidig opptatt av at vi gjør det som er mest hensiktsmessig i forhold til det store bildet, som handler om å få han hjem til Norge.
Publisert: 20.02.14 kl. 17:08
Oppdatert: 21.02.14 kl. 09:46
Forsvareren til French: Dommen er en skandale
KINSHASA (VG) Den norske advokaten til Joshua French karakteriserer drapsdommen som en «komplett skandale».
Molands far: - En ynkelig forestilling
I et blogginnlegg onsdag går faren til Tjostolv Moland til angrep på det han kaller «et tribunale av kjeltringer i et…
Kai Eide: - Kongo ansvarlige for helsen til French
KINSHASA (VG) UDs spesialutsending Kai Eide er svært bekymret for helsen til Joshua French, og mener at kongolesiske…
Jusekspert tror på diplomatisk løsning i Kongo
Jussprofessor og VGTV-ekspert Jo Stigen er uenig i dommen fra den kongolesiske domstolen, men tror sjansene er gode for…
Brende uforstående til dommen mot French
Utenriksminister Børge Brende (H) sier han stiller seg helt uforstående til at Joshua French er dømt for overlagt drap…
KINSHASA (VG) Dommertribunalet i Kongo mener det er bevist utover enhver tvil at Joshua French drepte cellekameraten…